
GHENADIE 
ILIE 


Tatăl meu, Comandantul legionar, 
prof.GHENADIE ILIE, a văzut lumina zilei 
în 17 Dec. 1905 în satul neaoș românesc 
Secusigiu, din județul Arad, fiind al treilea 
copil al unei familii respectate și cinstite de 
tărani: Adrian și Sofia Ilie. 

Dumnezeu îl dăruiește cu minte 
luminată și dragoste nemărginită pentru 
aproapele lui. 

Şcoala primară o urmează în comuna 
natală unde, datorită calităților excepționale 
pe care le dovedește, directorul școlii, înv. 
Seleșanu, insistă pe lângă părinţii săi să-l 
trimită la liceul Moise Nicoară din Arad pe 
care îl absolvă în anul 1927. 

Din timpul liceului și-a manifestat 
sentimentele naționale și înclinațiile culturale. 
În anul 1927 se înscrie la Facultatea de 
Filosofie și Litere din București unde se 
întreține singur. 

Nu s-a plâns niciodată că nu a 
cunoscut petrecerile nevinovate ale tinereții. 

S-a întâlnit cu LEGIUNEA 
ARHANGHELUL MIHAIL în anul 1928. La 
început a activat în cadrul centrului 
studențesc legionar din București; iar în 
vacanțe în județul Timiș-Torontal. 

La București are privilegiul de a-l 
cunoaște pe omul binecuvântat și trimis de 
Dumnezeu să ducă neamul la mântuire: 
CORNELIU ZELEA CODREANU. L-a 
cunoscut și pe ION MOTA și VASILE MARIN. 

Primește și el săcușorul de pământ. Crede 
în Dumnezeu, dovadă că din banii lui puţini 
cumpără cărți sfinte pt. biserica din Secusigiu, 
cărţi care și acuma se găsesc acolo și sunt 
pentru mine, fiica lui, motiv de mândrie și 
înduioșare când mângâi cu palmele datele 
înscrise pe ele de mâna tatălui meu. 

Termină facultatea în 1931 și este încadrat 
ca profesor la liceul Vicenţiu Babeș din Timișoara. 

Devenit unul din fruntașii Mișcării Legionare, 
depune o muncă organizată în localităţile din 
județul Timiș-Torontal, lucrând împreună cu 
profeșorii Constantin Stoicănescu și lon Vintan. 

In această perioadă organizează tabere 
legionare la: 

- Bărăteaz, pentru ridicarea școlii din 
localitate - unde a venit în vizită și Generalul 
Cantacuzino; 


- Sacoșul Mare, pt. ridicarea unei troițe; 
- participă cu un grup de tineri bănățeni 


la tabăra organizată de Corneliu Zelea Codreanu 
la Carmen Sylva, fiind mereu în preajma 
Căpitanului și a ing. Clime. 

În timpul prigoanei carliste antilegionare 
din 1933 a fost arestat când își ţinea. orele la 
liceul C.D.Loga. Șitute fiind crimele regelui, și-a luat 
rămas bun de la elevii lui cu următoarele 
cuvinte: "Să credeți în Dumnezeu, să iubiţi mai 
presus de orice acest neam, să mergeţi numai 





Comandant legionar 
Ghenadie ILIE, 
fost Prefect al județului 
Timiș-Torontal în anul 1940. 


pe căile onoarei, decât să învingeţi printr-o 
infamie mai bine să cădeți în lupta pe drumul 
onoarei” 

In 1937, cu ocazia înmormântării sfinţilor 
martiri lon Mota și Vasile MArin, a fost unul din 
organizatorii și conducătorii miilor de legionari 
care au participat la funeraliile de la Casa Verde. 

În toamna anului 1937 a participat cu tot 
entuziasmul, cu toată forța lui de muncă, cu 
inteligența sa deosebită, la campania electorală, 
fiind candidat pe listele partidului Totul pentru 
Țară. 

Ajuns la Călacea, a fost întâmpinat de 
sătenii care îl cunoșteau, la capătul satului, în 
costume naţionale, călări pe cai albi. În careu 
legionar l-au dus până la Casa Naţională, unde 
el a conferențiat iar, în încheiere, Ghenadie lie 
a explicat sătenilor că Mișcarea Legionară 
dorește o renaștere spirituală a neamului, o 
încredere nelimitată în biruinta forțelor Binelui 
asupra Răului. 

La marea adunare din 1937, pe islazul 
comunei Giroc, a fost nu numai unul dintre 
organizatori, ci sufletul acesteia, fiind permanent 
în apropierea prof. lon Zelea Codreanu, primul 
candidat pe lista deputaților din județul Timiș- 
Torontal. 

Munca depusă, atât de Ghenadie lie, cât 
și de ceilalți camarazi ai lui, a avut succesul 
electoral cunoscut, comentat de altfel și de 
presa vremii. 

La începutul anului 1938, se porneşte cea 
mai cruntă prigoană deslănţuită de bestialitatea 
unui rege smintit și a unui guvern iresponsabil 
împotriva tineretului României. 

Primii căutaţi pentru a fi arestaţi au fost 
profesorii Ghenadie Ilie, lon Vinţan și Constantin 
Stoicănescu. 

Tatăl meu (Ghenadie Ilie) a fost internat 
la Miercurea Ciuc. A suferit mult, dar a depus 
jurământul Moța-Marin și l-a îndeplinit de-alungul 
sbuciumatei lui vieți: în orice clipă a stat gata 
de moarte. 

După desființarea lagărelor și reîntoarcerea 
acasă se căsătorește cu mama mea Veronica, 
născută Jenar, care a fost sprijinul vieţii lui. Ea 
l-a considerat un soț și DOMN al ei. 

După Biruinţa din 1940, Comandantul 
Ghenadie lie este numit Prefect al județului 
Timiș-Torontal. Aici, prin tactul său deosebit de 
a conduce un județ, a căutat și a reușit în scurt 
timp să-și câștige încrederea organelor subalterne, 
atât în orașg cât și în localităţile rurale. 

Sufletul meu, lipsit atât de mult de căldura 
lui, nu poate să nu tremure în clipele de amintire 
și fericire când scriu aceste rânduri. 

Ajuns prefect, imediat după cedarea 
Ardealului, când în Timișoara s-au mutat unele 
facultăți din Cluj, tata a aranjat cămine, săli de 
curs, îmbrăcăminte de iarnă pentru studenți. 

Unul din profesorii universitari veniţi de la 
Cluj a fost prietenul D-lui |. Raţiu (cel fugărit oare 
de legionari?), prof. C.Drăgulescu, aprig militant 
al mișcării de stânga și mare inamic al 
legionarilor (tot după spusele lui I.Raţiu). 

Ştiu că prof. C.Drăgulescu l-a cunoscut, ca 
prefect legionar, pe tata. Acesta i-a impus 
profesorului un asemenea respect încât, în 1958, 
când eu am fost eliminată de la facultate ca fiind 
fiică de dușman al poporului, prof. C.Drăgulescu, 
ajuns director al filialei Academiei din Timișoara, 
s-a oferit să rezolve reînscrierea mea la facultate 
și, sesizând mirarea mea, a spus: 

"L-am cunoscut pe tatăl dumitale. A fost 
omul cel mai cinstit și de caracter pe care 
l-am întâlnit. Un mare român. Fii liniștită, când 
se vor limpezi apele te reînscriu la facultate.” 
Şi m-a reînscris în.1963. 

În cele 136 de zile de Stat Naţional 
Legionar, nu a uitat de Dumnezeu, a pus temelie 
bisericii din Fratelia, biserică ce mult timp nu 
a fost terminată de comuniști fiindcă era ctitorită 
de un legionar cu frica lui Dumnezeu, tatăl meu. 

Ca să se cunoască sufletul tatălui meu, aș 
vrea să mai amintesc o îmtâmplare. In timpul 
prigoanei din 1937 a fost crunt bătut de 
plutonierul din Secusigiu, lon lovan, pentru 
singura vină de a fi legionar. 

Ajuns prefect, tata a împiedecat chemarea 
lui în judecată luându-l sub directa sa protecție, 
spunând: "Singurul care are dreptul să judece 
e Dumnezeu”. 

În timpul celor patru luni de regim legionar, 
în județul Timiș-Torontal a fost liniște. Nu au avut 
loc manifestări violente, ilegale îndreptate contra 
minorităților etnice sau religioase, datorită tatălui 
meu și a camarazilor lui. 

După 21 lanuarie 1941, datorită trufiei 
politice a unui general înfumurat, tata ajunge să 


fie condamnat la 10 ani muncă silnică, pe care 
îi execută la Aiud. Aici a fost pedagog de suflete 
pentru camarazii lui tineri, mulţi fiind elevi. 
Datorită dragostei și luptei neobosite a mamei 
mele, este eliberat după ce efectuează trei 
sferturi din pedeapsă. 

Era primăvara lui 1947. Acum aveam 
să-mi cunosc tatăl pentru întăia oară într-un alt 
fel decât din spatele gratiilor la vorbitoare. 
Aveam 8 ani. 

Nu i se admite încadrarea în învățământ. 
Lucrează ca muncitor necalificat la CFR - 
schimbă traverse. 3 

Dar eu eram fericită. TATA era ACASA! Nu 
pentru mult timp însă. 

În 1948 este arestat și ținut la București, 
la Ministerul de Interne. 

Revine acasă până în lulie 1951, când este 
arestat și trimis în lagărul de la Bicaz până în 
Mai 1954, când se reîntoarce şi are bucuria de 
a mă vedea absolventă de liceu cu diplomă de 
merit și apoi studentă. In lulie 1958, este arestat 
din nou și deportat în lagărul de la Noua Culme, 
apoi la temuta Periprava, până în 1963. 

Se întoarce acasă și dorește din tot sufletul 
să-şi strângă anii de pensie și apoi să se ocupe 
de studiile istorice rămase acolo unde le-a lăsat 
în 1940. Dar Dumnezeu a vrut altfel, îl cheamă 
în veșnicie la 17 Noiembrie 1969. 

Săcusigenii lui au venit cu tot satul la 
înmormântare, cu preotul și corul bisericii lor. 
L-au purtat pe umeri până la cimitir, iar fata lui, 
care i-a purtat întotdeauna dorul, i-a împodobit 
toţi prapurii cu prosoape verzi. 

A fost şi a rămas până în ultimul moment 
legionar, şi-a păstrat credința în Legiune, în 
Neam și în Hristos. 

Mă gândesc că niciodată nimeni din familia 
mea, în timpul acestor ani cumpliți de teroare 
comunistă nu s-a gândit măcar că i-ar putea 
reproșa lui tata faptul că e legionar. Dimpotrivă, 
am fost întotdeauna mândră să sunt fiica lui. 
Toate premiile mele școlare erau pentru el și 
pentru toți camarazii lui. In tot ceea ce făceam, 
mă gândeam să nu-i fac cumva de rușine. La 
aceasta a contribuit și o întâmplare din 1960, 
când am fost oprită pe stradă de un domn care 
mi-a spus: "Domnișoara lie, eu îl cunosc pe 
tatăl Dv. Știu, acum sunteți tristă (eram 
exmatriculată) dar vreau să știți că eu îl consider 
ca pe un sfânt al neamului românesc pe tatăl 
Dv. lar dv. trebuie să fiți fericită că sunteți fiica 
lui. Atât am vrut să vă spun. Mă numesc Franio 
Zoltan.” 

După 16 Dec. 1989, i-am legat o panglică 
tricoloră de cruce. Îi promisesem în seara de 
16 Noiembrie 1969, când a plecat pentru 
totdeauna. 

Atât mai pot să fac pentru tatăl meu. Voi 
iubi întotdeauna pământul ţării pe care l-a iubit 
și el. Pământul care l-a primit în trupul său, alături 
de cei ce l-au apărat cu sângele lor. Din acest 
pământ vor crește troițele viitorului românesc 
vestind și Nașterea și Invierea lui Hristos în 
sufletele noastre. 

Doamne, rămâi cu. noi. 
Timișoara 26.11.1993 
Rodica ANDERCA 

